open-index/open-wikipedia-markdown huggingface dataset:
ปัสสาวะวัว

**ปัสสาวะวัว** หรือ **โคมูตร** คือของเหลวที่เป็นผลผลิตพลอยได้จากเมแทบอลิซึมในวัว มีปรากฏใช้ในการแพทย์ท้องถิ่นของอินเดีย, พม่า, เนปาล และไนจีเรีย ในขณะที่ปัสสาวะวัวและอุจจาระวัวมีประโยชน์ในแง่ของการเป็นปุ๋ย แต่การอ้างว่าทั้งสองอย่างสามารถใช้รักษาโรคได้นั้นปราศจากหลักฐานสนับสนุนทางวิทยาศาสตร์และการแพทย์

## อ้างอิง

## แหล่งข้อมูลอื่น

หมวดหมู่:ปัสสาวะ
หมวดหมู่:อายุรเวท
หมวดหมู่:ยาฆ่าแมลง
หมวดหมู่:ปุ๋ย
หมวดหมู่:ยาที่ใช้ในการอายุรเวท
ไวทยะ

**ไวทยะ** (สันสกฤต:  เบงกอล:  มลยาฬัม: ) หรือถอดรูปตรงกับภาษาไทยคำว่า **เวทย์** หรือ **แพทย์** เป็นคำภาษาสันสกฤตแปลว่า "แพทย์"  นอกจากนี้ยังปรากฏคำนี้ใช้ในภาษาอินโด-อารยันอื่น ๆ เช่น ภาษาฮินดี โดยทั่วไปคำนี้ใช้ในประเทศอินเดียเพื่อเรียกบุคคลที่ปฏิบัติอายุรเวท ระบบการแพทย์พื้นถิ่นของอินเดีย ไวทยะอาวุโสหรือไวทยะระดับอาจารย์จะเรียกว่า *ไวทยราช* (Vaidyarāja; แพทยราช) เพื่อเป็นการแสดงความเคารพ ส่วนไวทยะที่สำเร็จการฝึกฝนและร่ำเรียนจากทุกตำราของอายุรเวทรวมถึงเชี่ยวชาญในการรักษาด้วยอายุรเวทจะเรียกว่า *ปรนาจารย์* (Pranaacharya) ราชสกุลในอินเดียบางตระกูลมักมีไวทยะประจำครอบครัว และเรียกว่าเป็น *[[Rāja|ราช]]ไวทยะ* (ราชแพทย์)

## นามสกุล
"ไวทยะ" ยังปรากฏใช้เป็นนามสกุลในแถบอินเดียเหนือและตะวันตก บุคคลที่มีชื่อเสียงที่มีนามสกุลนี้ เช่น จินตมัณ วินายก ไวทยะ, อรุณ ศรีธร ไวทยะ, ลักษมัณ ชคันนาถ ไวทยะ, นารายัณ ชคันนาถ ไวทยะ เป็นต้น

## ดูเพิ่ม

*แพทย์
*กบิราช
*ไพทยะ คำเทียบเท่าในวัฒนธรรมเบงกอล อาจสะกดเป็นไวทยะ หรือ ไวธยะ
*ไวทยาร์ หรือ แพทยาร์ คำเทียบเท่าที่นิยมใช้ในแถบเกรละ

## อ้างอิง
สิงห์

**สิงห์** เป็นคำยืมจากภาษาสันสกฤต แปลว่าสิงโต อาจหมายถึง
* สิงโต
* สิงห์ (นามสกุล)
** รายชื่อบุคคลที่มีนามสกุลสิงห์
* เบียร์สิงห์
สิงห์ (นามสกุล)

**สิงห์** (: ) เป็นคำนำหน้านาม, ชื่อกลาง หรือ นามสกุล อันมีความหมายว่า "สิงโต" ในภาษาสันสกฤต ถูกใช้เป็นคำนำหน้านามในนักรบ และได้บังคับให้ใช้ในชายชาวซิกข์ทุกคนโดยคุรุโควินทสิงห์จี อย่างไรก็ตามมีการนำไปใช้ในวรรณะและในวัฒนธรรมหรือขุมชนอื่น ๆ นอกเหนือจากซิกข์และปัญจาบมากมาย คำว่าสิงห์ในฐานะนามสกุลหรือชื่อกลาง ในปัจจุบันปรากฏใช้ในบุคคลทั่วโลกจากหลากหลายวัฒนธรรมและพื้นฐานความเชื่อ

## ศัพทมูลและรูปแบบอื่น

สิงห์มาจากภาษาสันสกฤตคำว่า सिंह (IAST: *siṃha*) ใช้ในความหมายแฝงสื่อถึง "วีรบุรุษ" หรือ "บุคคลผู้โดดเด่น"

คำว่าสิงห์ปรากฏในภาษาต่าง ๆ ทั่วโลก เช่น:
* ภาษาฮินดีและภาษาเนปาล: सिंह ออกเสียงว่า .
* ภาษาโอเดีย: ସିଂ (ออกเสียงว่า ซิง/สิง) หรือ ସିଂହ (ออกเสียงว่าสิงหะ หรือ สิมหะ)
* ภาษาเบงกอล: সিংহ (*Sing-ho; สิงโห*) ออกเสียง *Shingh* (ชิงห์/ศิงห์)
* ภาษาปัญจาบ/อักษรคุรมุขี: ਸਿੰਘ ออกเสียง *ซิงห์*
* ภาษาอูรดู:  พบรูปแบบอื่นในรูปสิงหะและสิมหะในแถบพิหาร
* ภาษาไมถิลี: सिंह มีใช้ทั้งสิงห์ และสินหา สลับกัน
* ภาษามราฐี: सिंह (*สินหะ*)
* ภาษาคุชราต: સિંહ (*สินห์*) ออกเสียง 
* ภาษาชีน: 
* ภาษาจีน: Shīzi (狮子) แปลว่าสิงโต
* ภาษาเตลูกู: సింహం (สิงหัม)
* ภาษามลยาฬัม: സിംഹം (สิงหัม)
* ภาษาเมเต: ꯁꯤꯪꯒ
* ภาษาทมิฬ: சிங்கம் (สิงหัม)
* ภาษาสิงหล:  ออกเสียง 
* ภาษาพม่า:  (*thiha*; ที่หะ) มาจากรูปเทียบเท่าในภาษาบาลี *siha* (สีหะ)
* ภาษาไทย: สิงห์ ออกเสียง สิง
* ภาษาอินโดนีเซีย และภาษามลายู: Singa หรือ Singha
* ภาษากันนาดา: ಸಿಂಹ.

## ดูเพิ่ม
* รายชื่อบุคคลที่มีนามสกุลสิงห์

## อ้างอิง

หมวดหมู่:นามสกุลอินเดีย
หมวดหมู่:ศาสนาซิกข์
อีซา อิบน์ อะลี อาล เคาะลีฟะฮ์

**อีซา อิบน์ อะลี อาล เคาะลีฟะฮ์**  (ค.ศ. 1848 &ndash; 9 ธันวาคม ค.ศ. 1932) เป็นผู้ปกครองบาห์เรนใน ค.ศ. 1869 จนกระทั่งสวรรคต ตำแหน่งของพระองค์คือฮะกีมแห่งบาห์เรน ถือเป็นหนึ่งในพระมหากษัตริย์ที่ครองราชย์นานที่สุดในภูมิภาคนี้ โดยครองราชย์นานถึง 63 ปี พระองค์ถูกไคลฟ์ เคิร์กแพทริก เดลี ที่ปรึกษาทางการเมืองชาวอังกฤษ บังคับให้สละราชสมบัติใน ค.ศ. 1923 แม้ว่า "การสละราชสมบัติ" นี้ไม่ได้รับการยอมรับจากชาวบาห์เรน ผู้มองฮะมัด ผู้สืบทอดและพระราชโอรส เป็นเพียงรองผู้ปกครองจนกระทั่งอีซาสวรรคตใน ค.ศ. 1932

## อ้างอิง

## แหล่งข้อมูลอื่น
* Photos of Isa bin Ali's house in Muharraq: https://www.flickr.com/photos/fuzzytnth3/294699840/, https://www.flickr.com/photos/fuzzytnth3/294701849/, https://www.flickr.com/photos/fuzzytnth3/294701652/, https://www.flickr.com/photos/fuzzytnth3/294701461/, https://www.flickr.com/photos/fuzzytnth3/294701318/, https://www.flickr.com/photos/fuzzytnth3/294701152/, https://www.flickr.com/photos/fuzzytnth3/294701007/, https://www.flickr.com/photos/fuzzytnth3/294700842/, https://www.flickr.com/photos/fuzzytnth3/294700704/, https://www.flickr.com/photos/fuzzytnth3/294700588/, https://www.flickr.com/photos/fuzzytnth3/294700436/

อีซา อะลี
หมวดหมู่:พระมหากษัตริย์บาห์เรน
ญะบัลฟัรวะอ์

**ญะบัลฟัรวะอ์** () เป็นภูเขาในประเทศซาอุดีอาระเบียที่ตั้งอยู่ใกล้บริเวณ 27° 50' 27" เหนือ 38° 06' 41" ตะวันออก ซึ่งอยู่ทางตะวันตกเฉียงเหนือของตัยมาอ์, ประเทศซาอุดีอาระเบีย สูงกว่าระดับน้ำทะเล   

## อ้างอิง

ฟัรวะอ์
หมวดหมู่:ธรณีวิทยาของประเทศซาอุดีอาระเบีย
แผ่นดินไหวในเปตรีญา พ.ศ. 2563

เมื่อวันที่ 29 ธันวาคม พ.ศ. 2563 เวลาประมาณ 12:20 น. ตามเวลายุโรปกลาง เกิดเหตุแผ่นดินไหวรุนแรงขนาด 6.4 ตามมาตราขนาดโมเมนต์ มีจุดศูนย์กลางอยู่ห่างจากเมืองเปตรีญา ประเทศโครเอเชีย ไปทางทิศตะวันตกเฉียงใต้เฉียงตะวันตกประมาณ 3 กิโลเมตร (1.8 ไมล์) สามารถรู้สึกแรงสั่นสะเทือนได้ทั่วทั้งภาคเหนือของโครเอเชีย เช่นเดียวกับในพื้นที่ส่วนใหญ่ของสโลวีเนีย ออสเตรีย บอสเนียและเฮอร์เซโกวีนา เซอร์เบีย ฮังการี และแม้กระทั่งอิตาลี รายงานเบื้องต้นแสดงให้เห็นว่ามีอาคารหลายหลังพังถล่มในเปตรีญา ความรุนแรงสูงสุดที่รู้สึกได้อยู่ที่ประมาณ VIII (*สร้างความเสียหายอย่างหนัก*) ถึง IX (*ทำลายล้าง*) ตามมาตราความไหวสะเทือนยุโรป มีผู้เสียชีวิต 7 คน และผู้บาดเจ็บอีกอย่างน้อย 26 คน โดย 6 คนในจำนวนนี้มีอาการสาหัส ดาริงกอ ดุมบอวิช นายกเทศมนตรีเมืองเปตรีญา กล่าวว่าครึ่งหนึ่งของเมืองถูกทำลายจากเหตุแผ่นดินไหวครั้งนี้

## อ้างอิง

หมวดหมู่:แผ่นดินไหวใน พ.ศ. 2563
หมวดหมู่:แผ่นดินไหวในประเทศโครเอเชีย
หมวดหมู่:ประเทศโครเอเชียใน พ.ศ. 2563
เอาฟ์เซ็ส

**เอาฟ์เซ็ส** ( บางครั้งสะกดเป็น ) เป็นเทศบาลในอำเภอไบร็อยท์ รัฐไบเอิร์น ประเทศเยอรมนี

เอาฟ์เซ็สตั้งอยู่ในสวิตเซอร์แลนด์ฟรังโคเนียบน *[[บัวร์เกินชตราเซอ]]* ("ถนนสายปราสาท") และ *เบียร์ชตราเซอ* ("ถนนสายเบียร์") ของฟรังโคเนีย เป็นที่รู้จักจากขุนนางตระกูลเอาฟ์เซ็ส สมาชิกคนสำคัญของตระกูลได้แก่ โยพสท์ แบร์นฮาร์ท ฟ็อน เอาฟ์เซส ผู้ก่อตั้ง *เอาฟ์เซซีอานุม* ที่บัมแบร์ค, ฟรีดริชที่ 3 ฟ็อน เอาฟ์เซ็ส เจ้าชายมุขนายกแห่งบัมแบร์ค (ค.ศ. 1421–1431) และฮันส์ ฟ็อน อุนท์ ซู เอาฟ์เซ็ส ผู้ก่อตั้ง *[[แกร์มานิชเชิสนัทซีโอนาลมูเซอุม]]* (เดิมมีชื่อว่า *แกร์มานิชเชินมูเซอุมส์*) ที่เนือร์นแบร์คใน ค.ศ. 1852

## อ้างอิง

## แหล่งข้อมูลอื่น
*
*

หมวดหมู่:อำเภอไบร็อยท์
รักแลกภพ

**รักแลกภพ** เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ เจ เอส แอล โกลบอล มีเดีย กำกับโดย ผอูน จันทรศิริ นำแสดงโดย ธนภัทร กาวิละ , วรรณรท สนธิไชย , อัญชสา มงคลสมัย , ภัณฑิลา วิน ปานสิริธนาโชติ

## งานสร้าง
### งานสร้างละครโทรทัศน์

## นักแสดง

## รางวัล

## อ้างอิง

หมวดหมู่:เดอะ วัน เอ็นเตอร์ไพรส์
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์โดยเจเอสแอล
หมวดหมู่:ละครโทรทัศน์ที่กำกับโดย ผอูน จันทรศิริ
หมวดหมู่:ละครโทรทัศน์ไทยแนวข้ามเวลา
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ภาษาไทย
กมลวรรณ จันทร์ยิ้ม

**กมลวรรณ จันทร์ยิ้ม** (3 มกราคม พ.ศ. 2539 – ) ชื่อเล่น แบม เป็นนักกีฬาเรือใบชาวไทย ชาวจังหวัดชลบุรี เธอจบการศึกษาจากวิทยาลัยนานาชาติ สาขาบริหารธุรกิจ กลุ่มวิชาการจัดการธุรกิจระหว่างประเทศ มหาวิทยาลัยบูรพา รุ่นที่ 57 ด้วยเกียรตินิยมอันดับ 1

เธอเข้าแข่งขันในโอลิมปิกฤดูร้อน 2016 ที่รีโอเดจาเนโรในประเภทเลเซอร์เรเดียลหญิง และเธอยังเป็นสาวไทยคนแรกที่ผ่านเข้ารอบการแข่งโอลิมปิกในกีฬาเรือใบ โดยแต้มเสียสุทธิ 298 คะแนน จบอันดับที่ 38 จากทั้งหมด 44 คน

## ประวัติ
กมลวรรณ จันทร์ยิ้ม เกิดที่อำเภอสัตหีบ จังหวัดชลบุรี เธอเริ่มเล่นกีฬาเรือใบโดยมี พันจ่าเอกจุลพงษ์ จันทร์ยิ้ม ซึ่งเป็นพ่อและนักกีฬาเรือใบเก่าเป็นแรงบันดาลใจ โดยเธอมีลูกพี่ลูกน้องชื่อภูวิช จันทร์ยิ้ม ซึ่งเป็นนักกีฬาเรือใบเช่นเดียวกับลุงของเธอ เธอเริ่มเล่นครั้งแรกที่สัตหีบเมื่อตอนอายุ 8 ขวบ เริ่มเล่นให้กับทีมชาติไทยเมื่อ พ.ศ. 2554 และเล่นซีเกมส์ครั้งแรกในการแข่งขันซีเกมส์ครั้งที่ เมื่อ พ.ศ. 2558 โดยก่อนหน้านี้เธอเล่นให้กับทีมชาติไทยในระดับเยาวชนตอนเธออายุ 11 ปี เธอมีความใฝ่ฝันที่จะเข้าไปเล่นในกีฬาโอลิมปิกฤดูร้อน ทั้งๆที่ตอนแรกเธอไม่ชอบการเล่นเรือใบเลยด้วยซ้ำ แต่เมื่อเธอเล่นได้ดีขึ้นเธอจึงมีทัศนคติที่ดีตามไปด้วย เธอจึงมีความตั้งใจและเชื่อว่าไม่มีอะไรที่ทำไม่ได้ถ้าเราพยายามมากพอ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 
* 

หมวดหมู่:นักกีฬาเรือใบหญิงชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:นักกีฬาเรือใบในโอลิมปิกฤดูร้อน 2016
หมวดหมู่:นักกีฬาเรือใบในโอลิมปิกฤดูร้อน 2020
หมวดหมู่:บุคคลจากอำเภอสัตหีบ
สุดยอดเลย สกูบี้-ดู!

**สุดยอดเลย สกูบี้-ดู!** () เป็นการ์ตูนทีวีแอนิเมชันของสหรัฐอเมริกา ผลิตโดยWarner Bros. Animation เป็นการ์ตูนกลับชาติที่สิบสองของ สกูบี้-ดูจากฮันนา-บาร์เบอรา
## ตอน

## อ้างอิง

## แหล่งข้อมูลอื่น

* 

หมวดหมู่:การ์ตูนอเมริกัน
หมวดหมู่:การ์ตูนสยองขวัญ
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ช่องบูมเมอแรง
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันที่มีฉากในสหรัฐ
ชินิ-เอะ

***ชินิ-เอะ*** ( แปลว่า "ภาพพิมพ์ที่ระลึก" บางครั้งเรียกเป็น "ภาพแห่งความตาย" หรือ "ภาพผู้เสียชีวิต") เป็นภาพพิมพ์บล็อกไม้ญี่ปุ่น ในรูปแบบ *[[ภาพอูกิโยะ]]* ตั้งแต่สมัยเอโดะ (ค.ศ. 1603–1867) จนถึงต้นศตวรรษที่ 20

เมื่อนักแสดงคาบูกิเสียชีวิต ก็จะมีการเผยแพร่ภาพ *ชินิ-เอะ* พร้อมกับกลอนอำลาและชื่อหลังเสียชีวิต

ศิลปินอูกิโยะ มักเป็นผู้วาดภาพผู้เสียชีวิต เพื่อยกย่องเพื่อนร่วมงานหรืออาจารย์ที่เสียชีวิตไปแล้ว

## ภาพ

Memorial Portrait of Hiroshige, by Kunisada.jpg|ฮิโรชิเงะ โดยคูนิซาดะ ค.ศ. 1858
Kunisada shini e.jpg|อูตางาวะ คูนิซาดะ โดยโทโยฮาระ คูนิจิกะ ค.ศ. 1864
Yōshū Chikanobu Iwai Hanshiro VIII.jpg|อิวาอิ ฮันชิโรที่ 8  โดยโทโยฮาระ ชิกาโนบุ ค.ศ. 1882


## ดูเพิ่ม
* รายชื่อคำในภาพอูกิโยะ

## อ้างอิง

## บรรณานุกรม
* Keyes, Roger S. and Keiko Mizushima. (1973). *The Theatrical World of Osaka Prints: a Collection of Eighteenth and Nineteenth Century Japanese woodblock Prints in the Philadelphia Museum of Art.*Philadelphia: Philadelphia Museum of Art. OCLC 186356770
* Newland, Amy Reigle. (2005). *The Hotei Encyclopedia of Japanese Woodblock Prints.* Amsterdam : Hotei. ;  OCLC 61666175

## แหล่งข้อมูลอื่น
*  Viewing ''shini-e''
*  "''Shini-e'': the Performance of Death in Japanese Kabuki Actor Prints"
* Kuniyoshi project: [''Shini-e''](http://www.kuniyoshiproject.com/Memorial%20prints%20(shini-e)%20I.htm)

หมวดหมู่:ประเภทของภาพอูกิโยะ
แผนลับดับ "ศัตรู"

***แผนลับดับ "ศัตรู"*** () เป็นซีรีส์มังงะญี่ปุ่น แต่งเรื่องโดยลูสบอย และวาดภาพโดยอิโอริ ฟูรูยะ ตีพิมพ์ในนิตยสาร*[[กังกังคอมิกส์|โชเน็งกังกังรายเดือน]]* นิตยสารการ์ตูนแนว*[[โชเน็ง]]*ของสำนักพิมพ์สแควร์เอนิกซ์ตั้งแต่เดือนพฤษภาคม พ.ศ. 2559 และรวบรวมตีพิมพ์เป็นหนังสือมังงะรวมเล่ม (*[[ทังโกบง]]*)ุ ถึงเล่มที่ 10 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสดูดิโอบริดจ์ ออกอากาศระหว่างเดือนตุลาคมถึงเดือนธันวาคม พ.ศ. 2563

## เรื่องย่อ
ในอนาคตอันใกล้ สัตว์ประหลาดที่เรียกว่า "ศัตรูของมนุษยชาติ" เริ่มปรากฏตัว ด้วยเหตุนี้เหล่านักเรียนผู้มีพลังพิเศษจึงถูกส่งตัวมายังโรงเรียนบนเกาะร้างกลางทะเลเพื่อเตรียมความพร้อมสำหรับการต่อสู้กับศัตรู ที่โรงเรียนแห่งนี้เหล่านักเรียนจะได้รับสิ่งอำนวยความสะดวกในการใช้ชีวิตจนกว่าจะจบการศึกษา และห้ามไม่ให้มีการติดต่อกับโลกภายนอก วันหนึ่งมีนักเรียนใหม่ชื่อฮิอิรางิ นานะมาที่โรงเรียน มีบุคลิกที่ร่าเริงและเป็นมิตรทำให้สนิทกับเพื่อนในชั้นเรียนได้อย่างรวดเร็ว แต่แท้จริงแล้วนานะเป็นมือสังหารผู้ไร้พลังพิเศษที่รัฐบาลส่งมาแทรกซึมเพื่อลอบสังหารผู้มีพลังพิเศษ ซึ่งรัฐบาลตีตราว่าเป็นศัตรูของมนุษยชาติอย่างแท้จริง

## ตัวละคร
;
:
:ตัวละครเอก/ตัวเอกปฏิลักษณ์ของเรื่อง และเป็นหนึ่งในนักเรียนใหม่ของเกาะ อ้างว่ามีความสามารถเป็นการอ่านใจคน มีบุคลิกที่เป็นมิตรและเปิดเผยทำให้สนิทกับคนอื่นได้ง่าย ในความเป็นจริง เธอเป็นมือสังหารผู้ไร้พลังพิเศษที่รัฐบาลส่งมาเพื่อกำจัดนักเรียนผู้มีพลังพิเศษทุกคนอย่างลับ ๆ ตัวตนที่แท้จริงของนานะเป็นคนที่เปี่ยมทักษะ ความฉลาด และความช่างสังเกต  ใช้การให้เหตุผลเชิงอนุมานและกลวิธีทางวิศวกรรมสังคมในการซ่อนเร้นตัวตนและหลีกเลี่ยงการถูกเป็นผู้ต้องสงสัย 

;
:
:เด็กหนุ่มขี้กลัวจากครอบครัวที่มั่งคั่ง ซึ่งถูกพ่อกดดันให้เป็นผู้นำในทุกที่ ในตอนแรกถูกมองว่าเป็นผู้ไร้พลังพิเศษ แต่ภายหลังได้เผยว่ามีพลังพิเศษเป็นการยกเลิกผลของพลังพิเศษของคนอื่นโดยการสัมผัสตัว

;
:
:นักเรียกที่ย้ายเข้าใหม่ผู้ลึกลับซึ่งย้ายเข้ามาโรงเรียนในวันเดียวกับนาะนะ มีพลังพิเศษคือความเป็นอมตะ มีนิสัยเอาแต่ใจและชอบเก็บตัว แต่ก็อยากจะหาเพื่อนและมีความเป็นโอตาคุอยู่บ้าง เป็นคนช่างสังเกตและรับรู้ได้เร็วเช่นเดียวกับนานะ แต่มีทักษะการอนุมานที่ด้อยกว่านานะไปขั้นหนึ่ง เขาเริ่มสงสัยว่านานะมีส่วนเกี่ยวข้องกับการตายของนักเรียน และสืบสวนหาความจริงเบื้องหลังศัตรูของมนุษยชาติหลังน้องสาวของเขามาที่เกาะเดียวกันแล้วหายสาบสูญไปเมื่อห้าปีก่อน  

;
:
:เด็กสาวดีใจที่นานะคิดว่าเหมือนกับลูกสุนัข มีพลังพิเศษในการรักษาคนอื่นโดยการเลียที่แผล แต่ไม่สามารถรักษาอาการป่วย มีผลย้อนกลับของพลังพิเศษคืออายุขัยจะหดสั้นลง มีนิสัยไร้เดียงสาที่ให้เธอเชื่อใจนานะอย่างสุดใจ

## อ้างอิง

## แหล่งข้อมูลอื่น
*''แผนลับดับ "ศัตรู"'' ใน *[[โชเน็งกังกังรายสัปดาห์]]* 
*เว็บไซต์ทางการของอนิเมะ  
*''แผนลับดับ "ศัตรู"''' ที่มิวส์ ไทยแลนด์
*

หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2563
หมวดหมู่:การ์ตูนญี่ปุ่นแนวโชเน็ง
หมวดหมู่:บันเทิงคดีเกี่ยวกับการลอบสังหาร
หมวดหมู่:หนังสือการ์ตูนเกี่ยวกับฆาตกรต่อเนื่อง
หมวดหมู่:บริดจ์ (สตูดิโอ)
หมวดหมู่:สยามอินเตอร์คอมิกส์
หมวดหมู่:กังกังคอมิกส์
หมวดหมู่:มิวส์ คอมมิวนิเคชัน
ไชพส์

**ไชพส์** () เป็นเมืองในอำเภอไชพส์ รัฐโลว์เออร์ออสเตรีย ประเทศออสเตรีย เป็นเมืองแรกในออสเตรียที่มีไฟถนนที่ใช้พลังงานไฟฟ้าใน ค.ศ. 1886

## ประชากร

## อ้างอิง

หมวดหมู่:เมืองในอำเภอไชพส์
วัดหอมเกร็ด

**วัดหอมเกร็ด** เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำนครชัยศรี ในหมู่ที่ 4 บ้านหัวไทร ตำบลหอมเกร็ด อำเภอสามพราน จังหวัดนครปฐม

## ประวัติ
วัดหอมเกร็ดเป็นวัดเก่าในสมัยพระบาทสมเด็จพระจุลจอมเกล้าเจ้าอยู่หัว จากหลักฐานเอกสารเก่าของวัดได้แก่ โฉนดที่ดินของวัดได้จดทะเบียนเมื่อปี ร.ศ. 125 ตรงกับปี พ.ศ. 2449 และจากหลักฐานโบราณสถานและโบราณวัตถุที่มีอยู่ในวัด จากหนังสือ *ประวัติวัดหอมเกร็ด* ในสมัยพระบาทสมเด็จพระจุลจอมเกล้าอยู่หัว มีพระธุดงค์รูปหนึ่งเดินทางมาจากมณฑลราชบุรี มีนามว่า หลวงพ่อรุ่ง มาปักกลดอยู่ในบริเวณหมู่ที่ 3 ตำบลหอมเกร็ดปัจจุบัน ชาวบ้านต่างเลื่อมใสจึงได้สร้างวัดและนิมนต์ท่านเป็นเจ้าอาวาส เรียกว่า "วัดไร่" หรือ "วัดบ้านไร่" ต่อมาวัดเกิดความแห้งแล้งและกันดาร ประชาชนจึงได้นิมนต์หลวงพ่อรุ่งมาจำพรรษาอยู่ในที่แห่งใหม่อันเป็นที่ตั้งของวัดหอมเกร็ดในปัจจุบัน

วัดหอมเกร็ดประกาศตั้งวัดเมื่อวันที่ 5 มกราคม พ.ศ. 2425 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ปัจจุบันมีพระครูจารุวัฒนคุณ (เพ้ง จารุวณฺโณ) เป็นเจ้าอาวาสวัด

## อาคารเสนาสนะ
พระอุโบสถมีหลวงพ่อโตเป็นพระประธาน ชาวบ้านนิยมมาขอพรจากหลวงพ่อและมาแก้บนกับหลวงพ่อด้วยขนุนหาบและประทัด เดิมวัดมีเจดีย์มอญ แต่ปัจจุบันได้รับการบูรณะใหม่โดยการสร้างพระเจดีย์ทรงพระปฐมเจดีย์ขนาดย่อครอบไว้ โดยยังคงตำแหน่งเดิมไว้ไม่ได้ขยับย้ายที่ตั้ง

อาคารหอปริยัติธรรมเป็นอาคารขนาดใหญ่ 2 ชั้น ยาวประมาณ 10 ช่วงเสา หลังคาสร้างแบบอาคารยุโรป ทรงจั่วธรรมดา ไม่มีชายคากันสาด มุงกระเบื้องปูน ฝาผนังไม้สักลักษณะสภาพทรุดโทรม ศาลาการเปรียญยกสูงเป็นที่ปฏิบัติธรรมและสวดมนต์ของผู้ปฏิบัติทุกวันอาทิตย์และทำบุญในวันสำคัญต่าง ๆ 

## อ้างอิง

หอมเกร็ด
คีช (ประเทศอิหร่าน)

**คีช** () เป็นเมืองชายฝั่งทางตอนใต้ของประเทศอิหร่าน อยู่ห่างจากเมืองหลักแบนแดร์แอบบอสไปทางตะวันตกประมาณ 230 กิโลเมตร ในการสำรวจสำมะโนประชากรปี พ.ศ. 2549 มีประชากร 20,667 คนจาก 6,163 ครอบครัว เมืองนี้ตั้งอยู่บนเกาะคีช ซึ่งเป็นเขตพิเศษของประเทศอิหร่าน มีท่าอากาศยานนานาชาติคีชอยู่ทางตะวันตกเฉียงใต้ของเมือง

## ระเบียงภาพ

ไฟล์:Dariush Grand Hotel - 3.jpg|
ไฟล์:Kish island 1.jpg|ชายหาดในคีช
ไฟล์:Inside_pardis_market.JPG|
ไฟล์:Abanbar_in_kish_island.JPG|
ไฟล์:Dariush Grand Hotel - 2.jpg|


## อ้างอิง

## แหล่งข้อมูลอื่น
*
*  کیش kish tourist guide 
* تور کیش

หมวดหมู่:เมืองในประเทศอิหร่าน
วัดชัยมงคล (จังหวัดสมุทรปราการ)

**วัดชัยมงคล** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลท้ายบ้าน อำเภอเมืองสมุทรปราการ จังหวัดสมุทรปราการ

## ประวัติ
วัดชัยมงคลสร้างขึ้นเมื่อประมาณ พ.ศ. 1893 สมัยกรุงสุโขทัยตอนปลายต่อกับสมัยกรุงศรีอยุธยาตอนต้น จากหลักฐานที่กรมศิลปากรสำรวจและขึ้นทะเบียนโบราณวัตถุของวัด ได้รับพระราชทานวิสุงคามสีมาถือว่าได้รับพระราชทานมาแต่เดิมประมาณ พ.ศ. 1893 จัดเป็นวัดแห่งแรกในชุมชนคลองปากน้ำ เดิมชาวเมืองเรียก **วัดมอญ** โบสถ์ของวัดไม่ได้หันหน้าไปทางทิศตะวันออกอย่างวัดไทยทั่วไป แต่จะหันโบสถ์ไปทางทิศเหนืออันเป็นที่ตั้งของเมืองหงสาวดี ต่อมาได้กลายเป็นวัดร้างเป็นเวลานานจึงขาดการบันทึกประวัติความเป็นมาที่ต่อเนื่อง

ในสมัยสงครามโลกครั้งที่สอง วัดเป็นสถานที่ตั้งของฐานบัญชาการญี่ปุ่น หลังจากที่กองทหารญี่ปุ่นขึ้นที่บางปู มีการสร้างศาลานาวิกโยธินไว้เป็นที่ระลึก ต่อมาได้ถูกย้ายไปสร้างเป็นศาลาพักร้อนมุงสังกะสี วัดยังเคยเป็นลานประหารชีวิตในช่วงที่ยังเป็นวัดร้าง ต่อมาวัดได้รับการพัฒนาในสมัยที่พระมงคลสุนทร (ผล) เป็นเจ้าอาวาส ท่านมีความเชี่ยวชาญทางสมถวิปัสสนา มีวัตถุมงคลที่มีเมตตามหานิยมสูง คือ พระกริ่งชัยมงคลและเหรียญพระชัยมงคล จนในปี พ.ศ. 2477 ได้เปลี่ยนชื่อจากวัดมอญมาเป็น "วัดชัยมงคล"

## อาคารเสนาสนะ
พระอุโบสถกว้าง 7.5 เมตร ยาว 25.15 เมตร ศาลาการเปรียญกว้าง 15.2 เมตร ยาว 36.5 เมตร กุฏิสงฆ์ มณฑป อาคารเรียนพระปริยัติธรรม หอระฆัง ฌาปนสถาน ส่วนปูชนียวัตถุมีพระประธานในพระอุโบสถ พระพุทธบาทจำลองประดิษฐานในมณฑป และเจดีย์ด้านหน้าอุโบสถ 3 องค์

## รายนามเจ้าอาวาส
*พระมงคลสุนทร 
*พระครูมงคลชัยวัฒน์
*พระครูภาวนาสมณคุณ (พิทักษ์ ป.ธ.๖)

## อ้างอิง

ชัยมงคล
ชัยมงคล
มาลาเอกูลา

**มาลาเอกูลา** () (จัตุรัสแดง) เป็นชื่อเรียกสุสานหลวงกลางกรุงนูกูอาโลฟาในราชอาณาจักรตองงา ประเทศทางตอนใต้ของมหาสมุทรแปซิฟิก สถานที่แห่งนี้เป็นที่ฝังพระบรมศพของพระมหากษัตริย์ตองงาและพระบรมวงศานุวงศ์ที่ใกล้ชิด (พระราชชายา, พระราชสวามี, พระราชบุตร) ส่วนพระบรมวงศานุวงศ์ที่สืบสายห่างออกไปจากสายหลัก เช่น พระภาดา พระภคินี พระชามาดา เป็นต้น จะได้รับการฝังพระบรมศพในบริเวณอื่น พระมหากษัตริย์ในอดีต เช่น ตูอีโตงา จะได้รับการฝังพระบรมศพในลางีที่เมืองมูอา

มาลาเอกูลาตั้งอยู่ทางตอนใต้ของพระราชวังในระยะทางที่ไม่ไกลนักไปตามฮาลาตูอิ (*ถนนกษัตริย์*) ถนนกษัตริย์เป็นชื่ออย่างเป็นทางการของถนนเส้นนี้ และจากชื่อก็สื่อถึงว่าเป็นถนนเส้นสุดท้ายที่พระมหากษัตริย์ตองงาทุกพระองค์ได้เดินทางในรัชสมัยของแต่ละพระองค์ เพื่อมุ่งสู่สุสานของพระองค์ที่มาลาเอกูลา ถนนแห่งนี้ยังเป็นที่รู้จักในชื่อฮาลาไปนี (*ถนนไพน์*) เนื่องจากว่ามีการปลูกต้นสนฉัตร (ต้นไม้หลวงของตองงา) โดยชาวยุโรปตามแนวถนน แต่ปัจจุบันไม่มีปรากฎแล้ว เนื่องจากรากหยั่งลึกถึงน้ำเค็มใต้ดิน สุสานแห่งนี้ได้รับการสถานาเมื่อพระมหากษัตริย์ตองงายุคใหม่พระองค์แรก (พระเจ้าจอร์จ ตูโปอูที่ 1) สวรรคต หลุมฝังพระศพของพระองค์ตั้งอยู่ใจกลางของทุ่ง ซึ่งสามารถมองเห็นได้จากบริเวณพระราชวังไปตามฮาลาตูอิ

ศัพท์คำว่า *มาลาเอ* มีความหมายในภาษาตองงาว่า (หมู่บ้าน)-สีเขียว, สวน, สนามเด็กเล่นและอื่น ๆ แต่ยังเป็นคำราชาศัพท์ของคำว่า *สุสาน* อีกด้วย ส่วน *กูลา* มีความหมายว่า *สีแดง* ที่มาของชื่อเช่นนี้เป็นการระลึกถึงเทศกาลที่มีชื่อเสียงคือ *กาโตอางากูลา* () หรือเทศกาลแดงที่จัดขึ้น ณ ที่แห่งนี้เมื่อ ค.ศ. 1885 เทศกาลดังกล่าวเป็นการระดมเงินทุนสำหรับวิทยาลัยตองงา (ซึ่งมีสีประจำสถาบันเป็นสีชาด เปิดทำการใน ค.ศ. 1882) และในวันนั้นทุกคนต่างสวมชุดสีแดง

## อ้างอิง
* Hixon, Margaret, 2000. *Sālote, Queen of Paradise, A Biography*. University of Otago Press.
* Wood-Ellem, Elizabeth, 1999. *Queen Sālote of Tonga*. Auckland University Press.

หมวดหมู่:ประเทศตองงา
หมวดหมู่:ราชวงศ์ตูโปอู
รายชื่อตอนในทอมแอนด์เจอร์รี่เทลส์

## ภาพรวมซีรีส์


## ฤดูกาลที่ 1 (2006–07)

## ฤดูกาลที่ 2 (2007–08)

## อ้างอิง

ด
วัดเจดีย์สี่ห้อง

**วัดเจดีย์สี่ห้อง** เป็นโบราณสถานทางตอนใต้ของอุทยานประวัติศาสตร์สุโขทัย คาดว่าสร้างราวพุทธศตวรรษที่ 20

## ลักษณะทางกายภาพ
250px|thumb|left|อุโบสถของวัดเจดีย์สี่ห้อง
โบราณสถานล้อมรอบด้วยคูน้ำ พระบาทสมเด็จพระมงกุฎเกล้าเจ้าอยู่หัว ทรงสันนิษฐานว่า "วัดเจดีย์สี่ห้องที่อยู่ห่างจากวัดเชตุพนไปทางทิศตะวันออก 2 เส้น (80 เมตร) นั้น อาจเป็นวัดเดียวกัน เนื่องจากตั้งอยู่ใกล้กันและวัดเชตุพนไม่ปรากฏซากวิหารหรืออุโบสถ และวัดเจดีย์สี่ห้องอาจเป็นวัดที่สร้างขึ้นภายหลังวัดเชตุพนที่หมดความสำคัญลงแล้ว" 

ศักดิ์ชัย สายสิงห์ ให้ข้อคิดเห็นว่า "วัดเจดีย์สี่ห้องเป็นคนละวัดกับวัดเชตุพนที่อยู่ติดกัน เนื่องจากทั้งวัดเชตุพนและวัดเจดีย์สี่ห้องต่างก็มีคูน้ำล้อมรอบ ซึ่งเป็นลักษณะหนึ่งของวัดสมัยสุโขทัยที่จะมีคูน้ำล้อมรอบเป็นขอบเขต ส่วนอุโบสถที่ตั้งยู่ทางทิศตะวันออกนั้นมีคูน้ำล้อมรอบต่างหาก อาจเป็นอุโบสถที่ใช้ร่วมกันระหว่างวัดเชตุพนกับวัดเจดีย์สี่ห้อง หรืออาจเป็นอุโบสถของวัดอื่นอีกวัดหนึ่งก็ได้ เพราะบริเวณรอบอุโบสถหลังนี้ถูกรบกวนโดยการปรับหน้าดินจากการทำเกษตรกรรมแล้ว"

### เจดีย์
เจดีย์ประธาน เป็นทรงระฆังกลมส่วนยอดของเจดีย์ได้พังทลายลง คงปรากฏส่วนปล้องไฉนตกอยู่ที่ฐานเจดีย์ 

ฐานเจดีย์ประธานมีภาพปูนปั้นประดับอยู่โดยรอบ ปั้นเป็นรูปบุคคล รูปบุรุษและสตรี สวมอาภรณ์และเครื่องประดับต่าง ๆ กัน ในมือถือภาชนะมีพันธุ์พฤกษางอกโผล่พ้นออกมาแสดงถึงความเจริญงอกงามและความอุดมสมบูรณ์ ภาชนะนี้เรียกว่า หม้อปูรณฆฏะ 

รูปบุคคลที่กล่าวถึงนี้หากพิจารณาบริเวณศีรษะจะสังเกตเห็นร่องรอยนาคหลายเศียรแผ่พังพานอยู่ด้านหลัง จึงแปลความหมายได้ว่า คือ มนุษยนาค ซึ่งถือว่าเป็นเทพอยู่ในโลกบาดาลตามแบบอย่างคติที่นิยมในลังกา นอกจากนี้ ยังมีปูนปั้นรูปช้างและสิงห์ประดับอยู่ด้วย  และมีพบที่สุทัยชัดเจนเพียงแห่งเดียว การประดับมนุษยนาคสลับกับการสิงห์ขี่ช้างแสดงให้เห็นถึงรูปแบบและคติการสร้างที่เป็นแบบพื้นบ้านแล้ว ดังนั้นวัดนี้จึงน่าจะอยู่ในสมัยสุโขทัยตอนปลาย


ไฟล์:201312311427b (Hartmann Linge) Sukhothai Chedi Si Hong.jpg|เจดีย์ทรงระฆังคติลังกาวัดเจดีย์สี่ห้อง
ไฟล์:201312161408a HL ps Sukhothai, Wat Chedi Si Hong.jpg|ปล้องไฉนของเจดีย์ทรงกลมวัดเจดีย์สี่ห้อง
ไฟล์:201312161407a HL ps Sukhothai, Wat Chedi Si Hong.jpg|ปูนปั้นสตรีสวมอาภรณ์และเครื่องประดับในมือถือหม้อปูรณฆฏะ
ไฟล์:201312161406d HL ps Sukhothai, Wat Chedi Si Hong.jpg|ปูนปั้นช้างคู่กับมนุษยนาค


## อ้างอิง

 
หมวดหมู่:โบราณสถานในจังหวัดสุโขทัย
แชมเชอ ฆัลดายาโกฟ

**แชมเชอ ฆัลดายาโกฟ** (; 15 สิงหาคม ค.ศ. 1937 ที่เตมีร์ลานอฟกา จังหวัดคาซัคสถานใต้ – 29 กุมภาพันธ์ ค.ศ. 1992 ที่อัลมาเตอ ประเทศคาซัคสถาน) เป็นนักแต่งเพลงชาวคาซัคสถาน ในตอนแรกมีชื่อว่าแชมเชอ โดนบาเยฟ () แต่หนีออกจากโรงเรียนและเปลี่ยนชื่อเพื่อหลีกเลี่ยงตำรวจ เขาเริ่มเล่นดนตรีตอนอายุ 17 ปี และแต่งเพลงส่วนใหญ่ในแนววอลซ์ แต่ใน ค.ศ. 1956 เขาได้แต่งเพลง "เมนิงคาซัคสตานึม" ซึ่งนูร์ซุลตัน นาซาร์บายิฟ ประธานาธิบดีคาซัคสถาน ได้ยกให้เป็นเพลงชาติใน ค.ศ. 2006

## อ้างอิง


## แหล่งข้อมูลอื่น
*Biography  

หมวดหมู่:บุคคลจากแคว้นเตอร์กิสถาน
หมวดหมู่:นักแต่งเพลงชาวคาซัคสถาน
หมวดหมู่:นักดนตรีชาวคาซัคสถาน
หมวดหมู่:นักแต่งเพลงชาติ
ฮัจญ์ญะฮ์ (แก้ความกำกวม)

**ฮัจญ์ญะฮ์** อาจหมายถึง:

* ฮัจญ์ญะฮ์ เมืองในประเทศเยเมน
* เขตผู้ว่าการฮัจญ์ญะฮ์ในประเทศเยเมน
* ฮัจญ์ญะฮ์ (ก็อลกีลยะฮ์) หมู่บ้านปาเลสไตน์ในเวสต์แบงก์
* อัจฌา (Hajja) ที่อยู่อาศัยในประเทศโมร็อกโก
* ฮัจญ์ญะฮ์ คำที่ใช้สำหรับผู้แสวงบุญหญิงที่ทำพิธีฮัจญ์

## ดูเพิ่ม
* ฮัจญี (แก้ความกำกวม)
เหตุโจมตีในเอเดน พ.ศ. 2563

ในวันที่ 30 ธันวาคม ค.ศ. 2020 เครื่องบินบรรทุกสมาชิกรัฐบาลเยเมนชุดใหม่ได้ลงจอดที่ท่าอากาศยานนานาชาติเอเดนทางตะวันตกเฉียงใต้ของประเทศเยเมน ทันใดที่ผู้โดยสารเดินออกจากอากาศยาน ได้เกิดเหตุระเบิดและเหตุกราดยิงขึ้นในพื้นที่ท่าอากาศยาน ส่งผลให้มีผู้เสียชีวิต 25 รายและบาดเจ็บอีก 110 ราย

ในบรรดาผู้เสียชีวิต ไม่มีรายใดที่เป็นคณะที่เดินทางมากับเครื่องบิน และคณะรัฐมนตรีเยเมนได้ถูกนำตัวส่งไปยังวังมัสฮีกโดยทันทีเพื่อความปลอดภัย วังแห่งนี้ในเวลาต่อมามีรายงานว่าตกเป็นเป้าการโจมตีเช่นกัน

## ภูมิหลัง
เพื่อเป็นการรับมือกับการต่อสู้ระหว่างรัฐบาลเยเมนและกลุ่มแบ่งแยกดินแดน สภาเปลี่ยนผ่านทางใต้ ได้มีการจัดตั้งคณะรัฐมนตรีขึ้นใหม่นอกดินแดนในประเทศซาอุดีอาระเบีย ซึ่งประกอบด้วยสมาชิกจากตัวแทนของภูมิภาคต่าง ๆ ของเยเมนอย่างเท่ากัน ทั้งทางเหนือและทางใต้ เป็นผลมาจากความพยายามในการเจรจาอย่างหนักในซาอุดีอาระเบีย และมีเป้าหมายเพื่อยุติการต่อสู้ระหว่างทั้งสองกลุ่ม และรวมพลังไปเพื่อต่อสู้กับกบฏฮูษีในสงครามกลางเมืองที่ดำเนินอยู่แทน

## อ้างอิง

หมวดหมู่:ประเทศเยเมน
หมวดหมู่:การก่อการร้ายในปี พ.ศ. 2563
หมวดหมู่:เอเดน
โทนีฮอกส์โปรสเกตเตอร์ 2

***โทนีฮอกส์โปรสเกตเตอร์ 2*** () เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน เป็นเกมภาคที่สองในชุดเกมกีฬา *[[โทนี ฮอว์ก (ชุดวิดีโอเกม)|โทนี ฮอว์ก]]* และวางจำหน่ายสำหรับเพลย์สเตชัน ใน ค.ศ. 2000 ก่อนที่ตัวเกมจะถูกพอร์ดลงไมโครซอฟท์ วินโดวส์, เกมบอยคัลเลอร์ และ ดรีมแคสต์ ในปีเดียวกัน ใน ค.ศ. 2001 ตัวเกมยังถูกพอร์ดลงแมคโอเอส, เกมบอยอัดวานซ์, นินเท็นโด 64 และเอกซ์บอกซ์ (เป็นส่วนหนึ่งของ *[[โทนีฮอกส์โปรสเกตเตอร์ 2x]]*) และต่อมายังได้พอร์ตลงวินโดวส์โมบาย และวินโดวส์โฟน ใน ค.ศ. 2006 และไอโอเอสใน ค.ศ. 2010

*โทนีฮอกส์โปรสเกตเตอร์ 2* ได้รับการยกย่องอย่างมากเมื่อเปิดตัวและถือเป็นหนึ่งในวิดีโอเกมที่ยิ่งใหญ่ที่สุดตลอดกาลรวมถึงเป็นวิดีโอเกมกีฬาที่ได้รับคะแนนสูงสุด *โทนีฮอกส์โปรสเกตเตอร์ 2* ทุกเวอร์ชันได้รับการยกย่องทั้งจากรูปแบบการเล่นที่น่าติดตาม สภาพแวดล้อมขนาดใหญ่ กราฟิกที่มีรายละเอียด การควบคุมที่ลื่นไหลและแม่นยำ คุณสมบัติการปรับแต่ง และเพลงประกอบ โดยมีการวิพากษ์วิจารณ์เล็กน้อยที่ชี้ไปที่การไม่มีมุมกล้องในมุมมองบุคคลที่หนึ่ง และเพลงประกอบ ที่ถูกตัดทอนในเวอร์ชันนินเท็นโด 64

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2543
หมวดหมู่:เกมสำหรับเพลย์สเตชัน
หมวดหมู่:เกมสำหรับนินเท็นโด 64
หมวดหมู่:เกมสำหรับเกมบอยคัลเลอร์
หมวดหมู่:เกมสำหรับดรีมแคสต์
หมวดหมู่:เกมสำหรับวินโดวส์
หมวดหมู่:เกมสำหรับเกมบอยแอ็ดวานซ์
กรรม

**กรรม** (, ; ) หมายถึงการกระทำ ซึ่งเป็นหลักธรรมสำคัญในพระพุทธศาสนาและศาสนาอื่น ๆ ในอินเดีย 

"กรรม" ในภาษาไทย หมายถึง หลักแห่งกรรม คำนี้สามารถกล่าวถึงหลักการทางจิตวิญญาณของเหตุภาพ ซึ่งส่วนใหญ่เรียกว่า **กฎแห่งกรรม** เมื่อเจตนาและการกระทำของบุคคลหนึ่ง (เหตุ) ส่งผลต่ออนาคตของบุคคลนั้น (ผล) 

หลักปรัชญาของกรรมมีความใกล้ชิดกับแนวคิดการกลับชาติมาเกิดในศาสนาแบบอินเดียหลายสำนัก (โดยเฉพาะศาสนาฮินดู, ศาสนาพุทธ, ศาสนาเชน และศาสนาซิกข์) ซึ่งกล่าวไว้ว่า กรรมในปัจจุบันส่งผลต่อชีวิตในชาติหน้าใน *[[สังสารวัฏ]]*

กฎแห่งกรรมอธิบายถึงหลักการของ เหตุและผล ในทางศีลธรรมและการกระทำ กล่าวคือทำดีได้ดี การกระทำที่ดี มีเจตนาดี จะนำมาซึ่งผลที่ดี ความสุข และความเจริญ ส่วนทำชั่วได้ชั่ว การกระทำที่ไม่ดี มีเจตนาไม่ดี จะนำมาซึ่งผลที่ไม่ดี ความทุกข์ และความเสื่อม

กรรมไม่ได้หมายถึงแค่การกระทำทางกาย วาจา เท่านั้น แต่ยังรวมถึง เจตนา ที่อยู่เบื้องหลังการกระทำนั้นด้วย เจตนาเป็นสิ่งที่สำคัญที่สุดในการกำหนดผลของกรรม

ลักษณะของกฎแห่งกรรมเป็นกฎธรรมชาติ กฎแห่งกรรมไม่ใช่การลงโทษหรือให้รางวัลจากพระเจ้าหรือสิ่งศักดิ์สิทธิ์ภายนอก แต่เป็นกฎธรรมชาติที่ทำงานด้วยตัวของมันเอง เหมือนกับกฎทางวิทยาศาสตร์อื่น ๆ

กรรมที่เราทำจะถูกสะสมไว้ และจะส่งผลเมื่อถึงเวลาและปัจจัยที่เหมาะสม

กรรมเป็นสิ่งที่จำแนกความแตกต่างของชีวิตสัตว์โลก ทำให้แต่ละคนมีรูปร่างหน้าตา สติปัญญา ฐานะ และประสบการณ์ชีวิตที่แตกต่างกัน

แม้ว่ากรรมเก่าจะส่งผล แต่กรรมใหม่ที่เราทำในปัจจุบันก็สามารถเปลี่ยนแปลงหรือบรรเทาผลของกรรมเก่าได้ การทำความดีอย่างสม่ำเสมอสามารถนำมาซึ่งผลดีที่ยิ่งใหญ่กว่าผลของกรรมชั่วในอดีต

ความสำคัญของกฎแห่งกรรม คือเป็นพื้นฐานของศีลธรรม ความเชื่อในกฎแห่งกรรมเป็นแรงจูงใจสำคัญให้ผู้คนทำความดี ละเว้นความชั่ว เพราะเชื่อว่าการกระทำของตนเองจะส่งผลต่อตนเองในอนาคต ช่วยให้เข้าใจถึงเหตุผลของความแตกต่างและความไม่เท่าเทียมกันในชีวิต สอนให้แต่ละคนมีความรับผิดชอบต่อการกระทำของตนเอง
 
การเข้าใจกฎแห่งกรรมสามารถนำไปสู่การปรับปรุงพฤติกรรม เจตนา และการดำเนินชีวิต เพื่อสร้างกรรมดีและหลีกเลี่ยงกรรมชั่ว

กฎแห่งกรรมไม่ใช่การกำหนดโชคชะตาตายตัว แม้ว่ากรรมในอดีตจะมีผล แต่การกระทำในปัจจุบันก็สำคัญ กรรมไม่ใช่การลงโทษ แต่เป็นผลตามธรรมชาติของการกระทำ กรรมไม่สามารถลบล้างได้ด้วยพิธีกรรม ไม่มีพิธีกรรมใดสามารถลบล้างผลของกรรมได้ สิ่งสำคัญคือการแก้ไขที่เจตนาและการกระทำ

กฎแห่งกรรมเป็นหลักธรรมที่ลึกซึ้งและมีความสำคัญอย่างยิ่งในการดำเนินชีวิตตามหลักศาสนา สอนให้เราตระหนักถึงผลของการกระทำ และมุ่งมั่นสร้างกรรมดีเพื่อความสุขและความเจริญทั้งในปัจจุบันและอนาคต

## ดูเพิ่ม

* Adrsta
* อาโมร์ ฟาตี (Amor fati)
* อนันตริยกรรม
* เหตุแห่งกรรม
* ผลของการกระทำนิยม
* โชคชะตา
* การลงโทษของพระผู้เป็นเจ้า
* ธรรม
* กฎทอง
* โฮโอโปโนโปโน (ส่วนของกรรม)
* สมมติฐานโลกยุติธรรม
* กรรมโยคะ
* โชค
* โมกษะ
* Nishkam Karma
* ปฏิจจสมุปบาท
* คำทำนายที่ตอบสนองตนเอง
* ระบบเครดิตจากสังคม (Social Credit System)
* ประเภทของกรรม
* ผลลัพธ์ที่ไม่ได้ตั้งใจ (Unintended consequence)
* ผลงาน (เทววิทยาศาสนาคริสต์)
* สังขาร

## อ้างอิง
### อ้างอิง

### แหล่งที่มา

* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
*
* 
* 
* 

## แหล่งข้อมูลอื่น

*

หมวดหมู่:กรรม
หมวดหมู่:แนวคิดทางปรัชญาของศาสนาพุทธ
หมวดหมู่:แนวคิดทางปรัชญาของศาสนาฮินดู
หมวดหมู่:แนวคิดทางปรัชญาของศาสนาเชน
หมวดหมู่:การกลับชาติมาเกิด
หมวดหมู่:จิตวิญญาณ
บีปบีปไอม์อะชีป

"**บีปบีปไอม์อะชีป**" () เป็นเพลงแปลกใหม่ที่เผยแพร่ใน ค.ศ. 2015 และปรากฎใน *asdfmovie10* กับ *[[จัสแดนซ์ 2018]]* แนวคิดเดิมเป็นของทอมสกา ยูทูบเบอร์ชาวอังกฤษใน ค.ศ. 2014 และถูกร่วมในส่วนสั้น ๆ ในซีรีส์ *asdfmovie* เขาทำงานร่วมกับ LilDeuceDeuce นักดนตรี เพื่อแต่งเพลงฉบับเต็ม และเผยแพร่ในวันเมษาหน้าโง่ใน ค.ศ. 2017 ซึ่งกลายเป็นกระแสในทันที

## อ้างอิง

หมวดหมู่:เพลงแปลกใหม่
หมวดหมู่:เพลงสุขนาฏกรรม
หมวดหมู่:เพลงอิเล็กทรอนิก
หมวดหมู่:เพลงที่เกี่ยวกับแกะ
หมวดหมู่:อินเทอร์เน็ตมีม
หมวดหมู่:มิวสิกมีม
หมวดหมู่:ไวรัลวิดีโอ
เทศบาลตำบลปากพะยูน

**ปากพะยูน** เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลปากพะยูน ในอำเภอปากพะยูน จังหวัดพัทลุง ซึ่งเป็นที่ตั้งของศูนย์ราชการของอำเภอปากพะยูน เดิมมีฐานะเป็นสุขาภิบาลปากพะยูน ซึ่งเป็นสุขาภิบาลที่จัดตั้งแห่งแรกของจังหวัดพัทลุง ก่อนที่ต่อมาจะยกฐานะขึ้นเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งแรกของอำเภอปากพะยูน ปัจจุบันเทศบาลตำบลปากพะยูนมีประชากร 3,361 คน

พื้นที่เทศบาลตำบลปากพะยูน มีขนาดพื้นที่ค่อนข้างเล็ก ประชาชนมีการตั้งถิ่นฐานแบบกระจายตัวตามแนวถนนของทางหลวงแผ่นดิน และถนนเทศบาลต่าง ๆ ถนนหารเทา–ปากพะยูน และถนนซอยต่าง ๆ โดยจำแนกการใช้ประโยชน์ที่ดินออก เป็นบริเวณที่อยู่อาศัยของชุมชน อยู่ห่างจากตัวจังหวัดพัทลุง 66 กิโลเมตร สามารถเดินทางมาได้โดยทางตามเส้นทางหลวงแผ่นดินหมายเลข 4043 จากอำเภอป่าบอน เข้าทางด้านทิศตะวันตกเฉียงใต้ และตามเส้นทางหลวงแผ่นดิน หมายเลข 4181 เข้าทางด้านทิศตะวันออกเฉียงใต้ สภาพสังคมมีโรงเรียนทั้งหมดสองแห่งและมีโรงพยาบาลหนึ่งแห่ง คือ โรงพยาบาลปากพะยูน

## อ้างอิง

## แหล่งข้อมูลอื่น
* เว็บไซต์เทศบาลตำบลปากพะยูน 

ปากพะยูน
ปากพะยูน
การระบาดทั่วของโควิด-19 ในประเทศไต้หวัน

**การระบาดทั่วของโควิด-19 ในประเทศไต้หวัน** เป็นส่วนหนึ่งของการระบาดทั่วโลกของโรคติดเชื้อไวรัสโคโรนา 2019 (COVID-19) ซึ่งเกิดจากไวรัสโคโรนาสายพันธุ์ใหม่ (SARS-CoV-2) การระบาดทั่วของโรคนี้ส่งผลกระทบในประเทศไต้หวันน้อยกว่าประเทศอุตสาหกรรมอื่น ๆ โดยมีผู้เสียชีวิตทั้งหมดเจ็ดราย ณ วันที่ 11 พฤษภาคม ค.ศ. 2020 จำนวนผู้ป่วยเพิ่มสูงสุดคือในวันที่ 6 เมษายน ที่ 307 ราย ซึ่งส่วนใหญ่นำเข้ามาในประเทศอย่างท่วมท้น

ไวรัสดังกล่าวได้รับการยืนยันว่าแพร่กระจายไปยังไต้หวันในวันที่ 21 มกราคม ค.ศ. 2020 โดยผู้ป่วยรายแรกเป็นหญิงอายุ 50 ปีที่สอนหนังสืออยู่ที่อู่ฮั่น ประเทศจีน รัฐบาลไต้หวันได้บูรณาการข้อมูลจากระบบการดูแลสุขภาพแห่งชาติ, หน่วยงานตรวจคนเข้าเมือง และศุลกากร เพื่อช่วยในการระบุและตอบสนองต่อไวรัส ความพยายามของรัฐบาลได้ประสานงานผ่านศูนย์บัญชาการสุขภาพแห่งชาติ (NHCC) ของศูนย์ควบคุมโรคไต้หวัน ซึ่งจัดตั้งขึ้นเพื่อช่วยในการจัดการภัยพิบัติสำหรับโรคระบาดหลังจากการระบาดของโรคซาร์ส ค.ศ. 2002–2004

*[[วารสารสมาคมการแพทย์แห่งอเมริกา]]*ระบุว่าไต้หวันได้ดำเนินการตามลิสต์ที่แยกเป็นส่วนสัดใน 124 รายการเพื่อป้องกันการแพร่กระจายของโรค รวมถึงการตรวจคัดกรองเที่ยวบินจากจีนแผ่นดินใหญ่ก่อนกำหนดและการติดตามผู้ป่วยแต่ละราย

การรับมือกับการระบาดของไต้หวันควบคู่ไปกับเพื่อนบ้านในภูมิภาค เช่น ประเทศสิงคโปร์ และประเทศเกาหลีใต้ ซึ่งได้รับการยกย่องจากนานาชาติในเรื่องประสิทธิภาพในการกักตัวผู้คนและการตรวจอย่างกว้างขวาง ณ วันที่ 2 มกราคม มีการตรวจ 290,540 คนในไต้หวัน โดยส่วนใหญ่ไม่ได้ยืนยันการวินิจฉัยว่าเป็นโรคโควิด-19

ตั้งแต่วันที่ 19 มีนาคมเป็นต้นไป ชาวต่างชาติถูกห้ามไม่ให้เข้าไต้หวัน โดยมีข้อยกเว้นบางประการ เช่น ผู้ที่ทำสัญญาทางธุรกิจที่เหลือ และผู้ที่ถือใบรับรองถิ่นที่อยู่ของคนต่างด้าวที่ถูกต้อง หนังสือรับรองทางการทูต หรือเอกสารทางการอื่น ๆ และใบอนุญาตพิเศษ ข้อจำกัดได้รับการผ่อนคลายสำหรับนักศึกษามหาวิทยาลัยต่างชาติและผู้ที่ต้องการการรักษาในไต้หวัน โดยต้องได้รับการอนุมัติจากรัฐบาลก่อน ทุกคนที่ได้แอดมิตเข้าประเทศจะต้องรับการกักกันสิบสี่วันเมื่อเดินทางมาถึง ยกเว้นผู้เดินทางเพื่อธุรกิจจากประเทศที่มีความเสี่ยงต่ำหรือปานกลางและปลอดภัย ซึ่งต้องถูกกักกันห้าหรือเจ็ดวัน และต้องส่งต่อการตรวจโควิด-19

อย่างไรก็ตาม เพื่อตอบสนองต่อการเพิ่มขึ้นอย่างรวดเร็วทั่วโลกในเดือนตุลาคมและพฤศจิกายน ค.ศ. 2020 ไต้หวันประกาศว่าตั้งแต่ 1 ธันวาคม ค.ศ. 2020 ถึง 28 กุมภาพันธ์ ค.ศ. 2021 นักท่องเที่ยวทุกคนที่เข้าและผ่านไต้หวันไม่ว่าจะเป็นสัญชาติ, แหล่งกำเนิด หรือจุดประสงค์ใดจะต้องส่งผลการตรวจโควิด-19 ที่เป็นลบภายในสามวันทำการหลังจากเดินทางมาถึง มีข้อยกเว้นสำหรับนักเดินทางที่ตอบสนองต่อเหตุฉุกเฉินของครอบครัวหรือเดินทางมาจากประเทศที่ไม่มีการตรวจตามคำขอหรือแบบชำระเงินด้วยตนเอง ซึ่งจะต้องนั่งแยกจากผู้โดยสารคนอื่น ๆ และทำการตรวจแบบชำระเงินด้วยตนเองทันทีเมื่อเดินทางมาถึงไต้หวัน

## ดูเพิ่ม
* ความพยามยามในการป้องกัน*[[ไวรัสโรคอหิวาต์แอฟริกาในสุกร#ทวีปเอเชีย|ไวรัสโรคอหิวาต์แอฟริกาในสุกร]]*ในประเทศไต้หวัน

## อ้างอิง

## แหล่งข้อมูลอื่น

* Twitter追蹤破百萬 小英總統有話要說！A Message from Taiwan President Tsai Ing-wen to the International Community 
* 防疫大作戰團結一心 守護臺灣 Message from Vice President Chen Chien-jen 


ไต้หวัน
หมวดหมู่:ประเทศไต้หวันในปี พ.ศ. 2563
หมวดหมู่:ประเทศไต้หวันในปี พ.ศ. 2564
เทศบาลตำบลอ่าวพะยูน

**อ่าวพะยูน** เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลปากพะยูน ในอำเภอปากพะยูน จังหวัดพัทลุง เดิมมีฐานะเป็นสภาตำบลปากพะยูน ก่อนที่ต่อมาสภาตำบลปากพะยูน (เฉพาะส่วนที่อยู่นอกเขตสุขาภิบาลปากพะยูน) ได้จัดตั้งขึ้นเป็นองค์การบริหารส่วนตำบลใน พ.ศ. 2539 ต่อมาองค์การบริหารส่วนตำบลปากพะยูน ได้ขอจัดตั้งเป็นเทศบาลตำบล จึงได้เปลี่ยนชื่อองค์การบริหารส่วนตำบลปากพะยูน เป็นองค์การบริหารส่วนตำบลอ่าวพะยูน และจัดตั้งเป็นเทศบาลตำบลอ่าวพะยูน ใน พ.ศ. 2551 เพื่อไม่ให้ชื่อซ้ำกับเทศบาลตำบลปากพะยูน นับเป็นเทศบาลตำบลแห่งที่ 2 ของอำเภอปากพะยูน ปัจจุบันเทศบาลตำบลอ่าวพะยูนมีประชากร 4,633 คน

พื้นที่เทศบาลตำบลอ่าวพะยูน ตั้งอยู่ตั้งอยู่ทางทิศตะวันตกเฉียงใต้ของอำเภอปากพะยูน พื้นที่ตั้งติดกับทะเลสาบสงขลา บริเวณอ่าวบางเตง พื้นที่ตั้งเป็นพื้นที่ราบลุ่มชายทะเลอยู่ห่างจากที่ว่าการอำเภอปากพะยูนประมาณ 200 เมตร ที่มาของชื่อเทศบาล มาจากองค์การบริหารส่วนตำบลปากพะยูนยกฐานะเป็นเทศบาล จึงจำเป็นต้องเปลี่ยนชื่อเพื่อไม่ให้ซ้ำกับเทศบาลตำบลปากพะยูนจึงมีการประชาคมเพื่อตั้งชื่อใหม่ จึงมีข้อสรุปให้เป็นเทศบาลตำบลอ่าวพะยูน เพื่อให้มีชื่อเดิมติดอยู่บ้างจึงใช้คำว่า"อ่าว" แทนคำว่า "ปาก"

## อ้างอิง

## แหล่งข้อมูลอื่น
* เว็บไซต์เทศบาลตำบลอ่าวพะยูน

อ่าวพะยูน
อ่าวพะยูน
มกราคม พ.ศ. 2564

**มกราคม พ.ศ. 2564** เป็นเดือนที่ 1 ของปี พ.ศ. 2564 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

## [[สถานีย่อย:เหตุการณ์ปัจจุบัน]]

หมวดหมู่:มกราคม
*2564-01
มาริต เบาเมสเตอร์

**มาริต เบาเมสเตอร์** (; ; 17 มิถุนายน ค.ศ. 1988 – ) เป็นนักกีฬาเรือใบจากประเทศเนเธอร์แลนด์

เบาเมสเตอร์ได้รับรางวัลเหรียญทองในประเภทเลเซอร์เรเดียลใน|โอลิมปิกฤดูร้อน 2016 ที่รีโอเดจาเนโร และรางวัลเหรียญเงินในโอลิมปิกฤดูร้อน 2012 ที่เวย์เมาธ์ รวมถึงเธอได้รับรางวัลนักกีฬาเรือใบโลกแห่งปี

## อ้างอิง

## แหล่งข้อมูลอื่น
* 

หมวดหมู่:นักกีฬาเรือใบหญิงชาวดัตช์
ไมเคิล แมคอินทายร์

**ไมเคิล ฮะเซิน เจมส์ แมคอินทายร์** (; เกิด 21 กุมภาพันธ์ 1976) เป็นตลก, นักเขียน และผู้ดำเนินรายการโทรทัศน์ชาวอังกฤษ ในปี 2012 เขาเป็นตลกสแตนด์อัปคอเมดีที่มีรายได้มากที่สุดในโลก นอกจากการทำสแตนด์อัปคอเมดีแล้ว เขายังเคยเป็นผู้ดำเนินรายการตลกบนช่องบีบีซีวัน *[[Michael McIntyre's Comedy Roadshow|ไมเคิล แมคอินทายส์คอเมดีโรดโชว์]]*, ปรากฏตัวใน *[[Live at the Apollo (TV series)|ไลฟ์แอทดิอะพอลโล]]* จำนวนสามตอน และเคยเป็นกรรมการใน *[[Britain's Got Talent]]* เมื่อปี 2011 ในปัจจุบันเขาเป็นผู้สร้างสรรค์และดำเนินรายการแซเทอร์เดย์ไนท์ บนช่องบีบีซีวัน รายการ *[[Michael McIntyre's Big Show|ไมเคิล แมคอินทายส์บิ๊กโชว์]]* 
## อ้างอิง

## แหล่งข้อมูลอื่น

* เว็บทางการ
* 

หมวดหมู่:นักแสดงตลกชาวอังกฤษ
หมวดหมู่:บุคคลจากลอนดอน
หมวดหมู่:บุคคลจากมหาวิทยาลัยเอดินบะระ
หมวดหมู่:ผู้มีชื่อเสียงทางโทรทัศน์ชาวอังกฤษ
หมวดหมู่:ชาวอังกฤษเชื้อสายฮังการี
หมวดหมู่:ชาวอังกฤษเชื้อสายแคนาดา
ตำบลหารเทา

**หารเทา** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลหารเทา ในอำเภอปากพะยูน จังหวัดพัทลุง เดิมมีฐานะเป็นสภาตำบลหารเทา จัดตั้งเป็นสภาตำบลหลังจากที่แยกตัวออกจากตำบลฝาละมี ก่อนที่จะยกฐานะเป็นองค์การบริหารส่วนตำบลหารเทาใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2551 นับเป็นเทศบาลตำบลแห่งที่ 3 ของอำเภอปากพะยูน ตั้งขึ้นพร้อมกับเทศบาลตำบลอ่าวพะยูน ปัจจุบันเทศบาลตำบลหารเทามีประชากร 10,019 คน

พื้นที่เทศบาลตำบลหารเทาเป็นที่ตั้งของสถานีรถไฟหารเทา เป็นสถานีรถไฟชั้น 2 ตั้งอยู่ที่ตำบลหารเทา อำเภอปากพะยูน จังหวัดพัทลุง ซึ่งเป็นสถานีรถไฟประจำอำเภอปากพะยูน อยู่ห่างจากสถานีรถไฟกรุงเทพเป็นระยะทาง 888.68 กิโลเมตร มีขบวนรถให้บริการทั้งหมด 12 ขบวนต่อวัน ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายใต้ และรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน และสภาพสังคมมีโรงเรียนทั้งหมดหกแห่งและมีโรงพยาบาลส่งเสริมสุขภาพตำบลสองแห่ง

## อ้างอิง

## แหล่งข้อมูลอื่น

* เว็บไซต์เทศบาลตำบลหารเทา

หารเทา
หารเทา
หารเทา
กานเล

**กานเล** () หรือ **กานเลบอร์โด** () เป็นขนมอบชนิดหนึ่งจากฝรั่งเศส มีลักษณะเป็นทรงกระบอกขนาดเล็ก มีความสูงไม่เกิน 5 เซนติเมตร เนื้อในเป็นคัสตาร์ดนุ่มและมีโพรงอากาศเล็กน้อย ผิวด้านนอกมีสีน้ำตาลไหม้และมีความกรอบ รอบ ๆ บากเป็นร่อง ส่วนด้านบนเป็นแอ่ง ปรุงแต่งกลิ่นรสด้วยรัมและวานิลลา

เชื่อกันว่ากานเลมีต้นกำเนิดมาจากสำนักชี *กูว็องเดซานงซียาด* ในเมืองบอร์โดในคริสต์ศตวรรษที่ 15 หรืออาจเป็นคริสต์ศตวรรษที่ 18 คำว่า  สมัยใหม่มีต้นกำเนิดมาจากภาษากัสกอญซึ่งพูดกันในเมืองบอร์โดและพื้นที่ส่วนใหญ่ทางภาคตะวันตกเฉียงใต้ของฝรั่งเศสจนกระทั่งคริสต์ศตวรรษที่ 19 ปัจจุบันกานเลมีจำหน่ายทั่วไปในร้านขนมฝรั่งเศสทั้งในฝรั่งเศสและประเทศอื่น ๆ

## อ้างอิง

หมวดหมู่:ของหวานฝรั่งเศส
หมวดหมู่:ของหวานอุตซิตา
ฟีน็องซีเย

**ฟีน็องซีเย** () เป็นขนมเค้กชนิดหนึ่งจากฝรั่งเศส มีส่วนผสมของอัลมอนด์ แต่งกลิ่นรสด้วยเนยกลิ่นเฮเซลนัต และอบในแม่พิมพ์ขนาดเล็ก เนื้อในมีความเบาและชุ่ม ผิวนอกมีความกรอบอย่างเปลือกไข่ ฟีน็องซีเยแบบดั้งเดิมยังมีส่วนผสมจากไข่ขาว แป้ง และน้ำตาลไอซิง รูปทรงของขนมตามแบบฉบับจะเป็นชิ้นสี่เหลี่ยมเล็ก ๆ ซึ่งมีขนาดใกล้เคียงกับขนมเปอตีฟูร์

ต้นกำเนิดของฟีน็องซีเยคือขนมที่เรียกว่า *วีซีต็องดีน* ซึ่งแต่เดิมแม่ชีคณะแม่พระเสด็จเยี่ยมในสมัยโบราณเป็นผู้ทำขึ้น ต่อมาจึงได้รับความนิยมในคริสต์ศตวรรษที่ 19 กล่าวกันว่าชื่อ *ฟีน็องซีเย* (ซึ่งแปลตรงตัวได้ว่า "นักการเงิน") มีที่มาจากแม่พิมพ์แบบดั้งเดิมรูปสี่เหลี่ยมผืนผ้าซึ่งทำให้ขนมมีลักษณะคล้ายทองคำแท่ง บ้างก็กล่าวว่ามาจากการที่ขนมชนิดนี้ได้รับความนิยมในย่านธุรกิจการเงินรอบตลาดหลักทรัพย์ปารีส เนื่องจากสามารถเก็บขนมชนิดนี้ไว้ในกระเป๋าเล็กได้เป็นเวลานานโดยไม่ทำให้ขนมแตกหัก

## อ้างอิง

## แหล่งข้อมูลอื่น
* 

หมวดหมู่:เค้ก
หมวดหมู่:ของหวานฝรั่งเศส
หมวดหมู่:ของหวานจากอัลมอนด์
ความสัมพันธ์แบบรัก ๆ เลิก ๆ

**ความสัมพันธ์แบบรัก ๆ เลิก ๆ** เป็นรูปแบบความสัมพันธ์ส่วนตัวระหว่างบุคคลสองคนที่แยกทางกันเพียงเพื่อที่จะกลับไปคืนดีอยู่เป็นนิจ ดังนั้นจึงเกิดเป็นวัฏจักรขึ้น

เคล มังก์ นักวิจัยและผู้ช่วยศาสตราจารย์ประจำภาควิชาการพัฒนามนุษย์และศาสตร์ครอบครัว มหาวิทยาลัยมิสซูรี อ้างถึงสาเหตุหลายประการที่ก่อให้เกิดความสัมพันธ์แบบรัก ๆ เลิก ๆ ซึ่งรวมถึงการที่ฝ่ายหนึ่งต้องย้ายที่อยู่ ทำให้ความสัมพันธ์ไปต่อไม่ได้อยู่ช่วงหนึ่ง หรือการที่ทั้งสองฝ่ายต่างทบทวนความสัมพันธ์ของพวกเขา หลายคู่กลับมาสานความสัมพันธ์ต่อด้วยความหวังลึก ๆ ว่าช่วงเวลาแห่งความสุขและความพึงพอใจที่พวกเขาเคยมีจะเติมเต็มความสัมพันธ์ให้สมบูรณ์สักวันหนึ่ง

การอยู่ในความสัมพันธ์แบบรัก ๆ เลิก ๆ อาจส่งผลเสียต่อสุขภาพจิตของบุคคลหนึ่ง ๆ โดยอาจนำไปสู่ภาวะซึมเศร้า ความผิดปกติของการรับประทาน หรือความวิตกกังวล นอกจากนี้มังก์ยังตั้งข้อสังเกตว่าความสัมพันธ์ประเภทนี้มีอัตราการละเมิดที่สูงขึ้น การสื่อสารที่แย่ลง และระดับการผูกมัดที่ต่ำลง แต่ความสัมพันธ์แบบรัก ๆ เลิก ๆ ก็ไม่ถือว่าเป็นพิษไปเสียทุกกรณี เนื่องจากการแยกทางและการคืนดีอาจเป็นประโยชน์ต่อคู่รักผ่านการสื่อสารที่ดีขึ้นและการพูดคุยถึงปัญหาในความสัมพันธ์อย่างจริงจัง

ผลการศึกษาที่ตีพิมพ์ในวารสารวิชาการ *[[เพิร์สนัลริเลชันชิปส์]]* ใน พ.ศ. 2552 พบว่าเกือบสองในสามของผู้เข้าร่วมการวิจัยเคยมีประสบการณ์เกี่ยวกับความสัมพันธ์แบบรัก ๆ เลิก ๆ มาแล้ว

## อ้างอิง

หมวดหมู่:สัมพันธภาพใกล้ชิด
หมวดหมู่:มนุษยสัมพันธ์
หมวดหมู่:ความขัดแย้งระหว่างบุคคล
หมวดหมู่:การยุติสัมพันธภาพ
ตำบลเกาะนางคำ

**เกาะนางคำ** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเกาะนางคำ ในอำเภอปากพะยูน จังหวัดพัทลุง เดิมมีฐานะเป็นสภาตำบลเกาะนางคำ ก่อนที่จะยกฐานะเป็นองค์การบริหารส่วนตำบลเกาะนางคำใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2552 นับเป็นเทศบาลตำบลแห่งที่ 5 ของอำเภอปากพะยูน ปัจจุบันเทศบาลตำบลเกาะนางคำมีประชากร 5,703 คน

พื้นที่เทศบาลตำบลเกาะนางคำเป็นลักษณะภูมิประเทศเป็นเกาะและเป็นที่ราบลุ่มพื้นที่ส่วนใหญ่เป็นป่าพรุในฤดูน้ำท่วมขังน้ำทะเลจะทะลักเข้ามาในพื้นที่ทำการเกษตร บางหมู่บ้านไม่สามารถสัญจรไปมาได้ มีพื้นที่ในการทำนาทำสวนทำการเกษตรมีน้อยเพราะสภาพพื้นที่ไม่เหมาะและไม่มีแหล่งน้ำที่เพียงพอเพื่อทำการเกษตรสภาพพื้นที่ทิศเหนือ เป็นพื้นที่ราบสูง ราษฎรประกอบอาชีพทำสวนยางพารา ทิศใต้เป็นพื้นที่ลาดต่ำและเป็นป่าพรุ สภาพสังคมมีโรงเรียนทั้งหมดห้าแห่งและมีโรงพยาบาลส่งเสริมสุขภาพตำบลสองแห่ง และเป็นที่ตั้งของสถานีตำรวจภูธรเกาะนางคำ มีอาณาเขตสอบสวนในพื้นที่ตำบลเกาะนางคำ และตำบลเกาะหมาก

## อ้างอิง

## แหล่งข้อมูลอื่น

* เว็บไซต์เทศบาลตำบลเกาะนางคำ 

เกาะนางคำ
เกาะนางคำ
เกาะนางคำ
เมืองกะปังปาสู

**เมืองกะปังปาสู** หรือ **ราชอาณาจักรกูบังปาซูดารุลกียัม** () เป็นอดีตอาณาจักรมลายูที่ตั้งอยู่ในคาบสมุทรมลายูตอนเหนือ อาณาจักรนี้ก่อตั้งขึ้นใน ค.ศ. 1839 เพื่อเป็นเกียรติแก่ตุนกู อานุม สมาชิกขุนนางไทรบุรี (เกอดะฮ์) หลังรื้อฟื้นความสัมพันธ์ทางการทูตระหว่างไทรบุรีกับสยามในช่วง *เปอรังมูซุฮ์บีซิก* ("สงครามศัตรูกระซิบ") ใน ค.ศ. 1821 ตัวอาณาจักรมีกษัตริย์ปกครองสองพระองค์ ก่อนที่จะกลับไปรวมกับไทรบุรีใน ค.ศ. 1864

## ดูเพิ่ม
* นครีสโตยมำบังสาครา (เมืองสตูล) อาณาจักรมลายูอีกแห่งที่เกิดในช่วงการแบ่งแยกเมืองไทรบุรี (เกอดะฮ์)
* รายชื่อราชวงศ์มุสลิมนิกายซุนนี

## อ้างอิง

## บรรณานุกรม

* 
* 
* 
* 
* 
* 
* 

หมวดหมู่:อดีตประเทศในประวัติศาสตร์มาเลเซีย
หมวดหมู่:รัฐสิ้นสภาพในประวัติศาสตร์ไทย
หมวดหมู่:รัฐสุลต่านในอดีต
หมวดหมู่:คาบสมุทรมลายู
หมวดหมู่:มาเลเซียตะวันตก
หมวดหมู่:ภาคใต้
หมวดหมู่:ราชวงศ์มุสลิม
หมวดหมู่:คติชนมลายู
หมวดหมู่:เจ้านายฝ่ายใต้
หมวดหมู่:รัฐและดินแดนที่ก่อตั้งในปี ค.ศ. 1810
หมวดหมู่:รัฐและดินแดนที่ถูกยุบในปี ค.ศ. 1902
ซูพรีม (ตราสินค้า)

**ซูพรีม** () เป็นแบรนด์ไลฟ์สไตล์สเก็ตบอร์ดสัญชาติอเมริกัน ก่อตั้งในเมืองนิวยอร์กซิตีเมื่อเดือนเมษายน ค.ศ. 1994 โดยแบรนด์มีเป้าหมายหลักที่วัฒนธรรมสเก็ตบอร์ดและฮิปฮอป รวมถึงวัฒนธรรมวัยรุ่นโดยรวม ปัจจุบัน ซูพรีมเป็นบริษัทของวีเอฟคอร์ปอเรชั่น

แบรนด์ซูพรีมก่อตั้งขึ้นโดย เจมส์ เจบเบียในปี 1994 และมีร้านแห่งแรกตั้งอยู่ในอาคารสำนักงานเก่าบนถนนลาฟาแยตต์ในย่านดาวน์ทาวน์แมนฮัตตัน  ตราสินค้ารูปกล่องสี่เหลี่ยมสีแดงพร้อมตัวอักษร "Supreme" สีขาวด้วยฟอนต์ฟูชูรา เฮฟวี ออบลิก อันเป็นเอกลักษณ์นั้นได้รับแรงบันดาลใจมาจากงานศิลปะโฆษณาชวนเชื่อของบาร์เบรา ครูเกอร์

## อ้างอิง

หมวดหมู่:บริษัทของสหรัฐ
หมวดหมู่:นครนิวยอร์ก
หมวดหมู่:ตราสินค้าอเมริกัน
หมวดหมู่:ตราสินค้าเสื้อผ้า
หมวดหมู่:รองเท้า
หมวดหมู่:การควบรวมและเข้าซื้อกิจการในปี พ.ศ. 2567
หมวดหมู่:บริษัทอเมริกันที่ก่อตั้งในปี พ.ศ. 2537
หมวดหมู่:การควบรวมและเข้าซื้อกิจการในปี พ.ศ. 2563
ตำบลดอนทราย (อำเภอปากพะยูน)

**ดอนทราย** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลดอนทราย ในอำเภอปากพะยูน จังหวัดพัทลุง เดิมมีฐานะเป็นสภาตำบลดอนทราย จัดตั้งเป็นสภาตำบลหลังจากที่แยกตัวออกจากตำบลดอนประดู่ ก่อนที่จะยกฐานะเป็นองค์การบริหารส่วนตำบลดอนทรายใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2552 นับเป็นเทศบาลตำบลแห่งที่ 4 ของอำเภอปากพะยูน ปัจจุบันเทศบาลตำบลดอนทรายมีประชากร 2,344 คน 

พื้นที่เทศบาลตำบลดอนทราย มีระยะทางห่างจากที่ว่าการอำเภอปากพะยูน ประมาณ 16 กิโลเมตร ห่างจากศาลากลางจังหวัดพัทลุงระยะทาง 75 กิโลเมตร เป็นที่ตั้งของสถานีรถไฟโคกทราย เป็นสถานีรถไฟชั้น 2 ตั้งอยู่ที่ตำบลดอนทราย อำเภอปากพะยูน จังหวัดพัทลุง ซึ่งเป็นสถานีรถไฟในเขตพื้นที่ชุมชน อยู่ห่างจากสถานีรถไฟกรุงเทพเป็นระยะทาง 896.24 กิโลเมตร มีขบวนรถให้บริการทั้งหมด 10 ขบวนต่อวัน ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายใต้ และรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน สภาพสังคมมีโรงเรียนทั้งหมดหนึ่งแห่งและมีโรงพยาบาลส่งเสริมสุขภาพตำบลหนึ่งแห่ง

## อ้างอิง

## แหล่งข้อมูลอื่น

* เว็บไซต์เทศบาลตำบลดอนทราย

ดอนทราย
ดอนทราย
ดอนทราย
ท่าอากาศยานนานาชาติเอเดน

**ท่าอากาศยานนานาชาติเอเดน** () เป็นท่าอากาศยานนานาชาติในเมืองเอเดน ประเทศเยเมน รหัสท่าอากาศยาน  ปัจจุบันเปิดให้บริการในฐานะท่าอากาศยานของรัฐบาลและเพื่อใช้ประโยชน์ทางการทหารโดยกองทัพอากาศเยเมน ท่าอากาศยานนานาชาติเอเดนเป็นฮับการบินของสายการบินสัญชาติเยเมน เยเมเนีย

## สายการบินและจุดหมายปลายทาง

## อุบัติเหตุและเหตุการณ์
* 10 เมษายน 1969 เครื่องบินดักลาส ซี-47เอของสายการบินเอธิโอเปียน ลงจอดที่เอเดนหลังถูกปล้นเครื่องบินโดยชายจากกองกำลังปลดแอกเอริเทรีย ผู้ก่อการหนึ่งรายถูกยิงโดยตำรวจอากาศก่อนถูกนำส่งตำรวจเยเมน
* 22 กุมภาพันธ์ 1972 ลุฟท์ฮันซ่า เที่ยวบินที่ 649 เครื่องบินโบอิง 747-200 ถูกปล้นเครื่องบินและบังคับให้ลงจอดที่เอเดน หลังค่าไถ่ตัวประกันจำนวน $5 ล้าน ถูกส่งมอบ ตัวประกันรวม 187 คนจึงได้รับการปล่อยตัวในวันถัดมา
* 19 มีนาคม 1972 อียิปต์แอร์ เที่ยวบินที่ 763 ชนขณะลงจอดที่เอเดน ส่งผลให้ผู้โดยสารและเจ้าหน้าที่รวม 30 รายเสียชีวิตทั้งหมด
* 16 ตุลาคม 1977 ลุฟท์ฮันซ่า เที่ยวบินที่ 181 ถูกปล้นเครื่องบินและถูกบังคับจอดเพื่อเติมน้ำมันที่เอเดนก่อนบังคับไปลงจอดที่โมกาดิชู กัปตันเครื่องบินถูกฆาตกรรมขณะลงจอดที่เอเดน
* 1 มีนาคม 1977 เครื่องบิน ดักลาส ซี-47เอ (ทะเบียน 7O-ABF) ของ อัลเยมดา ตกในทะเลแดง ไม่นานหลังออกตัวจากเอเดน มีผู้เสียชีวิต 19 รายทั้งหมดบนเครื่อง
* 1 เมษายน 1992 เอธิโอเปียนแอร์ไลส์ เที่ยวบินที่ 637 ถูกปล้นเครื่องบินและบังคับลงจอดที่เอเดน ผู้ก่อการเป็นชาวเอธิโอเปียอพยพ ปล่อยตัวประกันทั้งหมดหลังลงจอด
* 19 มีนาคม 2015 ผู้โดยสารและเจ้าหน้าที่รวมมากกว่า 100 คน ถูกอพยพออกจากเครื่องบินของเยเมเนีย ซึ่งมีกำหนดเดินทางไปยังไคโร หลังเกิดการปะทะกันที่ท่าอากาศยาน ระหว่างกองทัพเยเมนกับคู่กรณี ส่งผลให้ท่าอากาศยานต้องระงับการให้บริการ
* 30 ธันวาคม 2020 เครื่องบินพร้อมผู้โดยสารเป็นคณะรัฐมนตรีจัดตั้งใหม่แห่งเยเมนลงจอดที่เอเดนจากซาอุดีอาระเบีย ขณะลงจอดได้เกิดเหตุระเบิดและกราดยิง ส่งผลให้มีผู้เสียชีวิตรวม 25 ราย และ 110 ได้รับบาดเจ็บ ส่วนคณะรัฐมนตรีจัดตั้งและเจ้าหน้าที่ของรัฐบาลได้รับการส่งตัวไปยังสถานที่ปลอดภัยโดยทันที ไม่มีใครได้รับบาดเจ็บ

## อ้างอิง

## แหล่งข้อมูลอื่น

*
*
*
*

หมวดหมู่:สิ่งก่อสร้างในเอเดน
เอเดน
ฮัจญี (แก้ความกำกวม)

**[[ฮัจญี]]** เป็นคำนำหน้าสำหรับมุสลิมที่ไปทำพิธีฮัจญ์ที่มักกะฮ์อย่างเสร็จสมบูรณ์

**ฮัจญี** หรือ **ฮายี ** อาจหมายถึง:

## บุคคล
* ฮาจิ (นักแสดง) นักแสดงสาวในวงการภาพยนตร์
* ฮาญี (ชื่อ)

## อื่น ๆ
* ฮาญี (ประเทศอิหร่าน) หมู่บ้านในจังหวัดซีสถานและบาโลชิสถาน ประเทศอิหร่าน
* มัสยิดฮาจิอาลี มัสยิดริมชายฝั่งของเมือง Worli ที่มุมไบใต้
* ฮาญีฟัยรุสเตเป บริเวณในยุคหินใหม่
* ฮาจิ ตัวละครในอนิเมะ *บลัดพลัส*
* ฮาจี ตัวละครใน *ไอดรีมออฟจีนี* รายการโทรทัศน์ยุค 1960 
* ฮาจิ ในภาษาญี่ปุ่นแปลว่า ความอัปยศ
* การทำพิธีฮัจญ์ที่กะอ์บะฮ์

## ดูเพิ่ม
* ฮาจี (แก้ความกำกวม)
* ฮัจญ์ (แก้ความกำกวม)
อัรริยาฎ (หนังสือพิมพ์)

**อัรริยาฎ** () เป็นหนังสือพิมพ์รายวันที่สนับสนุนรัฐบาลซาอุดีอาระเบีย ซึ่งตั้งอยู่ที่ริยาด ในอดีต เคยมีหนังสือพิมพ์ *ริยาฎเดลี* ที่ตีพิมพ์ด้วยกัน แต่เลิกการตีพิมพ์ไปในวันที่ 1 มกราคม 2004 *อัรริยาฎ* เป็นหนึ่งในหนังสือพิมพ์ที่แพร่หลายที่สุดในนัจญ์

## ดูเพิ่ม

* รายชื่อหนังสือพิมพ์ในประเทศซาอุดีอาระเบีย
* สื่อในประเทศซาอุดีอาระเบีย

## อ้างอง

## แหล่งข้อมูลอื่น
* เว็บไซต์ทางการ

หมวดหมู่:หนังสือพิมพ์ภาษาอาหรับ
หมวดหมู่:สื่อมวลชนที่ริยาด
หมวดหมู่:หนังสือพิมพ์ที่เผยแพร่ในประเทศซาอุดีอาระเบีย
หมวดหมู่:หนังสือพิมพ์ที่ก่อตั้งในปี พ.ศ. 2508
หมวดหมู่:หนังสือพิมพ์ที่ปิดกิจการในปี พ.ศ. 2547
ศาสนาพุทธกับศาสนาเชน

**ศาสนาพุทธ**และ**ศาสนาเชน** เป็นศาสนาอินเดียเก่าแก่ที่มีวิวัฒนาการขึ้นในมคธ (รัฐพิหารในปัจจุบัน) และมีผู้นับถือปฏิบัติรวมถึงได้รับการศึกษาในสมัยปัจจุบัน การศึกษาเชิงเปรียบเทียบระหว่างพระมหาวีระ และ พระโคตมพุทธเจ้า ถือว่าศาสดาทั้งสองพระองค์ทรงมีพระชนม์ชีพอยู่ในช่วงเวลาร่วมสมัยกัน ศาสนาพุทธ และ ศาสนาเชน มีลักษณะ, อภิธานศัพท์ และหลักการทางจริยธรรมหลายประการที่คล้ายคลึงกัน แต่ทั้งสองเลือกเน้นความสำคัญในประเด็นที่ต่างกัน ทั้งสองศาสนามีธรรมเนียมเกี่ยวข้องกับนักบวชที่เป็นรูปแบบสมณะ ซึ่งเชื่อว่าบุคคลหนึ่ง ๆ สามารถหลุดพ้นจากวัฏจักรการเวียนว่ายตายเกิด (สังสาระ) ได้ด้วยการปฏิบัติตนตามแนวทางจริยธรรมและจิตวิญญาณ ทั้งสองศาสนามีหลักกลางสำคัญของศาสนาที่ต่างกัน เช่น มุมมองต่อพรตนิยม ที่ซึ่งพุทธยึดถือทางสายกลาง ส่วนเชนยึดถือ *[[Anekantavada|อเนกานตวาท]]* และระหว่าง *[[jiva|ชีวา]]* กับ *[[อนัตตา|อัตตา-อนัตตา]]*

## อ้างอิง

ไชนะ
พุทธะ
ตำบลดอนประดู่

**ดอนประดู่** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลดอนประดู่ ในอำเภอปากพะยูน จังหวัดพัทลุง เดิมมีฐานะเป็นสภาตำบลดอนประดู่ ก่อนที่จะยกฐานะเป็นองค์การบริหารส่วนตำบลดอนประดู่ใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2555 นับเป็นเทศบาลตำบลแห่งล่าสุดของอำเภอปากพะยูน ปัจจุบันเทศบาลตำบลดอนประดู่มีประชากร 6,396 คน

พื้นที่เทศบาลตำบลดอนประดู่เป็นพื้นที่ราบและที่ราบลุ่ม ชาวบ้านส่วนใหญ่ในตำบลประมาณ 80% จะยึดอาชีพทำนาเป็นอาชีพหลัก สำหรับพื้นที่บางส่วนของตำบลจะเป็นเนินสูงพื้นที่บริเวณนี้ชาวบ้านจะปลูกยางพารา สำหรับบริการขั้นพื้นฐานในเขตพื้นที่เทศบาลมีรถประจำทางวิ่งผ่านสายหาดใหญ่ - ปากพะยูน โดยวิ่งผ่านหมู่ที่ 3,4,6,7,11 นอกเหนือจากนั้นยังมีรถไฟวิ่งผ่าน หมู่ที่ 9,10 โดยมีจุดหยุดรับ - ส่งผู้โดยสาร ตรงที่หยุดรถไฟวัดควนเผยอ สภาพสังคมมีโรงเรียนทั้งหมดห้าแห่งและมีโรงพยาบาลส่งเสริมสุขภาพตำบลสามแห่ง

## อ้างอิง

## แหล่งข้อมูลอื่น

* เว็บไซต์เทศบาลตำบลดอนประดู่

ดอนประดู่
ดอนประดู่
ดอนประดู่
เทศบาลตำบลดอนทราย

**เทศบาลตำบลดอนทราย** สามารถหมายถึง
* เทศบาลตำบลดอนทราย อำเภอโพธาราม จังหวัดราชบุรี
* เทศบาลตำบลดอนทราย อำเภอควนขนุน จังหวัดพัทลุง
* เทศบาลตำบลดอนทราย อำเภอปากพะยูน จังหวัดพัทลุง

ดอนทราย
ประตูเยเมน

**ประตูเยเมน** () หรือ **บาบุลยะมัน** () เป็นประตูหลักในกำแพงเมืองเก่าของซานาทางใต้สุดของเมืองในกำแพง โครงสร้างปัจจุบันนั้นสร้างขึ้นในศตวรรษที่ 17 โดยซาม บุตรของโนอา (Sam the son of Noah) ในปัจจุบัน ประตูเยเมนเป็นประตูที่มีการประดับประดาวิจิตรที่สุดในบรรดาประตูเมืองของเมืองเก่าซานา

มัสยิดใหญ่ซานาตั้งอยู่ภายใน ห่างไป 300 ยาร์ดจากประตูเยเมน ประตูเยเมนเป็นส่วนหนึ่งของแหล่งมรดกโลก ยูเนสโก ในนามเมืองเก่าซานา

## ระเบียงภาพ

File:Bab al-Yaman - Yemen - Sanaa.jpg|บาบอัลยะมัน
File:Bab al-Yaman - Yemen - Sana'a.jpg|ตลาดบาบอัลยะมัน
File:Chewing qat in Yemen.jpg|ชายเคี้ยวขาตแถวบาบอัลยะมัน


## อ้างอิง
วงแหวนทองคำ (ไอซ์แลนด์)

สตรอกเกอร์|thumb
น้ำตกกูลฟอส|thumb
อุทยานแห่งชาติซิงเวลลีร์ที่เป็นหุบเขาทรุด|thumb

**วงแหวนทองคำ** (; ) เป็นเส้นทางท่องเที่ยวทางตอนใต้ของประเทศไอซ์แลนด์ ครอบคลุมระยะทางประมาณ 300 กิโลเมตร (190 ไมล์) โดยวนจากเรคยาวิกไปยังพื้นที่สูงทางตอนใต้ของไอซ์แลนด์และย้อนกลับ โดยเป็นพื้นที่ที่มีทัวร์และกิจกรรมเกี่ยวกับการเดินทางส่วนใหญ่ในไอซ์แลนด์

จุดแวะพักหลักสามแห่งบนเส้นทาง ได้แก่ อุทยานแห่งชาติซิงเวลลีร์, น้ำตกกูลฟอส และพื้นที่ความร้อนใต้พิภพในเฮาคาดาลูร์ ซึ่งมีน้ำพุร้อนเกซีร์และสตรอกเกอร์ แม้ว่าเกซีร์ส่วนใหญ่จะอยู่เฉย ๆ มาหลายปีแล้ว แต่สตรอกเกอร์ก็ยังคงปะทุทุก ๆ 5–10 นาที ส่วนจุดแวะอื่น ๆ ได้แก่ ปล่องภูเขาไฟเคริ, เมืองเฮเวอเรเจอรี, วิหารสกัลฮอลต์ ตลอดจนโรงไฟฟ้าพลังงานความร้อนใต้พิภพเนสยาเวลีร์ และเฮลิสเฮอาวิจุน

ชื่อ*วงแหวนทองคำ*เป็นคำทางการตลาดสำหรับเส้นทาง ซึ่งมาจากชื่อกูลฟอส ที่แปลว่า "น้ำตกทองคำ" ในภาษาไอซ์แลนด์

## ดูเพิ่ม
* วงแหวนเพชร

## อ้างอิง

หมวดหมู่:การท่องเที่ยวในประเทศไอซ์แลนด์